Diari Oficial de la Generalitat Valenciana


Sumari del DOGV 3223, del 16-04-1998 (1998/2195)

RESOLUCIÓ de 13 de març de 1998, de la Direcció General de Centres Docents, per la qual s’autoritza, per a impartir ensenyaments d’Educació Permanent d’Adults a nivell d’Educació General Bàsica, a diversos ajuntaments de la Comunitat Valenciana que col·laboren en el desenvolupament de la Formació de les Persones Adultes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3223

Data del DOGV
:   16-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2195


Data del document
:   13-03-1998

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 13 de març de 1998, de la Direcció General de Centres Docents, per la qual s'autoritza, per a impartir ensenyaments d'Educació Permanent d'Adults a nivell d'Educació General Bàsica, a diversos ajuntaments de la Comunitat Valenciana que col·laboren en el desenvolupament de la Formació de les Persones Adultes. [1998/X2195]
  
Atès que la Formació de les Persones Adultes s'està desplegant amb la participació fonamental de diversos ajuntaments de la Comunitat Valenciana, així com amb les diputacions provincials.
  
Atesa la necessitat i idoneïtat d'aquests programes que atenen l'alumnat que participa amb regularitat en els ensenyaments desenvolupats i per tant ha de comptar amb els avantatges d'una avaluació contínua
  
Examinat els expedients presentats per determinats ajuntaments sol·licitant autorització d'ensenyaments d'Educació Permanent d'Adults impartits per professorat contractat pels ajuntaments, i comptant amb la proposta favorable de la Direcció Territorial d'Educació corresponent, segons estableix la disposició transitòria primera de la Llei 1/1995, de 20 de gener, de la Generalitat Valenciana, de Formació de les Persones Adultes.
  
D'acord amb la Llei 1/1995, de 20 gener, de la Generalitat Valenciana, de Formació de les Persones Adultes, i l'Ordre de 31 de maig de 1985, de la Conselleria de Cultura, Educació i Ciència, en vigor fins que s'establesca el desenrotllament legislatiu de l'esmentada Llei 1/1995 en allò referent a l'autorització per a impartir els programes educatius que s'hi defineixen, aquesta Direcció General de Centres Docents resol:
  
Autoritzar els ajuntaments, que apareixen en la relació que es fa en l'annex d'aquesta resolució, perquè impartisquen els ensenyaments corresponents als tres cicles en que s'estructura aquesta modalitat educativa, d'acord amb l'Ordre d'1 de juny de 1993, de la Conselleria de Cultura, Educació i Ciència, per la qual s'aprova l'aplicació del currículum de l'Educació de Persones Adultes experimentat a la Comunitat Valenciana mentre continue vigent l'obtenció del títol de Graduat Escolar.
  
València, 13 de març de 1998.- La directora general de Centres Docents: Concepción Gómez-Ocaña.
  
Annex
  
Província de Castelló
  
Ajuntament d'Atzeneta del Maestrat.
  
Província de València